સેલ્ફી પીક. પોતે ખેંચેલી પોતાની તસવીર. સેલ્ફીનો ક્રેઝ અત્યારે કેટલો છે એ કોઇને કહેવાની જરૂર નથી. બધાને ખબર જ છે. પોતે અરીસામાં જોઇએ, એવી જ રીતે પોતાના મોબાઇલના કેમેરામાં જોવાનુ અને ક્લીક. પણ આ ક્લીક કરો ત્યારે શું એક્ઝેટલી અરીસામાં જે પ્રતિબિંબ આવે એવુ જ એક્ચ્યુલ પ્રતિબિંબ આવે છે. ના, નથી આવતુ. અને પરિણામે આપણી સેલ્ફીમાં કંઇક ઉણપ આપણને હંમેશા લાગે છે. ક્યાં તો આપણા ફેસના ફીચર્સ નથી દેખાતા અથવા નાક પકોડા જેવું મોટુ આવે છે. પણ તમે ગભરાતાં નહીં. સેલ્ફીમાં જો તમારુ નાક મોટુ દેખાતુ હોય તો વાંક તમારા નાકનો બિલકુલ નથી. એક સર્વે અનુસાર સેલ્ફીમાં તમારુ નાક હંમેશા પહોળુ અને મોટુ જ દેખાય છે. જેના કારણે સેલ્ફીમાં ચહેરો થોડો અજીબ પણ દેખાઇ શકે. આ સમસ્યાને નિવારવા તમે બહુ બહુ તો શું કરશો. તમારા હાથની પોઝિશન ચેંજ કરીને એંગલ બદલી બદલી ને જોશો કે કયા એંગલ પર ચહેરો આબેહુબ અરીસામાં દેખાય તેવો આવે છે. હવે મુદ્દાની વાત, ગમે તેટલા એંગલ બદલશો, ફરક નહીં પડે. કારણ કે અહીં સમસ્યા તમારા નાકમાં કે કેમેરામાં નથી. સ્માર્ટફોનના કેમેરાનો તમે જે ઉપયોગ કરો છો એ ઉપયોગના તરીકામાં છે. આ તો સ્માર્ટ ફોન આવ્યા અને દરેક જણ ફોટોગ્રાફર બની ગયા. પણ પહેલા આવુ ન હતું.